கேள்வி: வாச்சாத்தி வன்முறை - வழக்கு விசாரணை என்பது என்ன?
பதில்: கிராம மக்கள் சார்பில் அரூர் சட்டமன்ற உறுப்பினர் அண்ணாமலை 1992-ஆம் ஆண்டு அரூர் காவல்நிலையத்தில் புகார்ப் பதிவு செய்தார். ஆயினும் காவல்துறை எந்த நடவடிக்கையும் எடுக்காத நிலையில் ''தமிழ்நாடு மலைவாழ் மக்கள் சங்க'' பொதுச்செயலாளர் பெ. சண்முகம் மற்றும் நிர்வாகிகள் இந்திய உச்ச நீதிமன்றம் மனுத் தாக்கல் செய்தனர். மனுவை விசாரித்த உச்சநீதிமன்றம், வாச்சாத்திக் கிராமத்தில் முழுமையான விசாரணை நடத்தவும், விசாரணைக்குப் பின் நடந்த நிகழ்வுகள் தொடர்பான அறிக்கையைத் தாக்கல் செய்யவும் அரசிற்கு உத்தரவிட்டது.[http://chennaionline.com/tamil/news/newsitem.aspx?NEWSID=5c3d6654-0a6e-4d97-b0b7-f9fd9f10fa4a&CATEGORYNAME=TTN சென்னை ஆன்லைன் செய்தித்தளத்திலிருந்து] இதையடுத்து தாழ்த்தப்பட்டோர் மற்றும் பழங்குடியினர் நல ஆணையம் தென் மண்டல ஆணையர் பாமதி தலைமையிலான குழுவினர் வாச்சாத்திக் கிராமத்தில் நேரடி விசாரணை நடத்தினர். அதன் அடிப்படையில் விசாரணை அறிக்கை தயார் செய்யப்பட்டு நீதிமன்றத்தில் ஒப்படைக்கப்பட்டது. இந்நிகழ்வு தொடர்பாக வழக்குப்பதிவு செய்து விசாரணை நடத்த நீதிமன்றம் உத்தரவிட்டது. இந்த வழக்கின் விசாரணையை நடுவண் புலனாய்வுச் செயலகம் மாற்ற வேண்டும் என்று பாதிக்கப்பட்டோர் தரப்பில் இருந்து வற்புறுத்தப்பட்டது. இதனையடுத்து கடந்த 1996ஆம் ஆண்டில் இவ்வழக்கு சி.பி.ஐ. விசாரணைக்கு மாற்றப்பட்டது. இவ்வழக்கு தொடர்பாகக் கூட்டுக்குழுவைச் சேர்ந்த அனைவரையும் கைது செய்து சேலம் சிறைக்குக் கொண்டு சென்று அடையாள அணிவகுப்பு நடத்தப்பட்டது. அதே ஆண்டில் இந்த வழக்கின் விசாரணை கிருஷ்ணகிரி சிறப்பு நீதிமன்றத்திற்கு மாற்றப்பட்டது. பின்னர் 1996 ஏப்ரல் மாதம் சிறப்பு நீதிமன்றத்தில் சி.பி.ஐ. தரப்பில் குற்றப்பத்திரிகை தாக்கல் செய்யப்பட்டது. கடந்த 2006 சனவரி மாதத்தில் சி.பி.ஐ. தரப்பு வழக்குரைஞர் வாதம் தொடங்கி நடந்தது. 2008 பிப்ரவரி மாதம் 17ஆம் தேதி இந்த வழக்கின் விசாரணை தர்மபுரி மாவட்ட அமர்வு நீதிமன்றத்திற்கு மாற்றப்பட்டது. வாச்சாத்திப் பலாத்கார நிகழ்வின் போது தர்மபுரி மாவட்டத்தில் பணியாற்றிய மாவட்ட ஆட்சியர், காவல்துறைக் கண்காணிப்பாளர், துணை ஆட்சியர் ஆகியோரை வழக்கில் சேர்த்து விசாரிக்க வேண்டும் என்று குற்றம் சாட்டப்பட்டவர்கள் தரப்பைச் சேர்ந்த 7 பேர் தர்மபுரி அமர்வு நீதிமன்றத்தில் மனு தாக்கல் செய்தனர். இந்த மனுவை நீதிமன்றம் தள்ளுபடி செய்தது. தொடர்ந்து சென்னை உயர் நீதிமன்றம் செய்யப்பட்ட மேல் முறையீட்டு மனுவும் தள்ளுபடி செய்யப்பட்டது. உயர்நீதிமன்றம் விசாரணையை விரைவுபடுத்தி முடிக்க உத்தரவிட்டது. இந்த வன்செயல் தொடர்பாக 269 பேர் மீது காவல் துறையினர் வழக்கு தொடர்ந்தனர். இவர்களில் 155 பேர் வனத்துறையினர், இவர்களில் 4 பேர் இந்திய வனப் பணி அதிகாரிகள். 108 பேர் காவல் துறையினர், இவர்களில் ஒரு துணை ஆய்வாளரும் அடக்கம். வருவாய்த்துறையினர் 6 பேர். வாச்சாத்தி நிகழ்வால் பாதிக்கப்பட்டவர்கள் மொத்தம் 107 பேர். இவர்களில் நால்வர் மட்டுமே ஆண்கள் ஆவர். வழக்கு விசாரணையில் இருந்தபோது குற்றஞ்சாட்டப்பட்டவர்களில் 54 பேர் உயிரிழந்து விட்டனர். இந்த வழக்கின் இறுதிக் கட்ட விசாரணை தர்மபுரி மாவட்ட அமர்வு நீதிமன்றத்தில் 2011 சூலை 5 முதல் நடந்தது. இருதரப்பினரின் வாதமும் முடிவடைந்த நிலையில் 19 ஆண்டுகளுக்குப் பின்னர் 2011 செப்டெம்பர் 29 அன்று தீர்ப்பளிக்கப்பட்டது . 215 பேர் குற்றவாளிகள் வாச்சாத்திப் பாலியல் வழக்கில் மொத்தம் உள்ள 269 குற்றவாளிகளில் உயிரோடு உள்ள 215 பேரும் குற்றவாளிகள் என (2011 செப்டெம்பர் 29) அன்று தீர்ப்பளிக்கப்பட்டது. இதில் பாலியல் வன்கொடுமை செய்ததாக 17 வனத்துறையினர் மீது குற்றச்சாட்டுகள் நிரூபிக்கப்பட்டன.[http://dinamani.com/edition/story.aspx?&SectionName=Latest%20News&artid=484778&SectionID=164&MainSectionID=164&SEO=&Title= 215 பேர் குற்றவாளிகள்: வாச்சாத்தி வழக்கில் பரபரப்பு தீர்ப்பு ,தினமணி, செப்டம்பர் 29, 2011]
கேள்வி: வாச்சாத்தி வன்முறை - நிகழ்வு பற்றிய திரைப்படம் என்பது என்ன?
பதில்: இந்நிகழ்வு முழுவதும் வாச்சாத்தி (திரைப்படம்) என்ற பெயரில் திரைப்படமாக 2012 ஆம் ஆண்டில் வெளிவந்துள்ளது. 2026இல் இந்நிகழ்வைப் பற்றிய ஆவணப்படம் வெளிவந்தது. Comrade Talkies Kamal hassan Sengottaiyan வாச்சாத்தி |date=2026-02-14 |url=https://www.youtube.com/watch?v=ZgkPtjotOJ4 |accessdate=2026-02-25}}